Scire volumus presentes et posteros quod Willelmus Suisiaco, canonicus hujus ecclesie, dedit ecclesie Beati Vincentii, in villa Suisiaci, molendinum unum cum decursibus aquarum, et in eadem villa vineas duas, una quarum medietatem vini et minam reddit et III solidos in servitium; altera vere, tertiam partem vini et pro servitio duos panes et unum sextarium vini et IIII denarios. Et in villa que dicitur Imirengis mansum unum qui debet X et octo denarios et IIII panes et duo sextaria vini; et in eodem manso, vercariam unam nucleariam et reddentem IIII coponos et unum cibum in messionibus. Hujus rei testes sunt, Guigo de Germola, et Vicardus de Pisiaco, et Gauscerannus de Balgiaco, et Gaufridus de Blaniaco.